b"\n_START_ARTICLE_\nMarin Tomasov\n_START_SECTION_\nKlupska karijera\n_START_PARAGRAPH_\nU NK Zadru, gdje upisuje prve minute u me\xc4\x91u seniorima, mladi je nogometa\xc5\xa1 rodom s Pa\xc5\xa1mana, do\xc5\xa1ao sa 17 godina. Dvije godine nankon dolaska debitirao je za prvu mom\xc4\x8dad u Drugoj hrvatskoj nogometnoj ligi. Ve\xc4\x87 naredne sezone ubilje\xc5\xbeio je vi\xc5\xa1e od 20 nastupa, te prve pogotke, a ulaskom u Prvu hrvatsku nogometnu ligu i standardiziranjem u prvoj mom\xc4\x8dadi predstavio se \xc5\xa1portskoj javnosti jednom od nadolaze\xc4\x87ih zvijezda, tim vi\xc5\xa1e jer se iskazuje kao vrstan ljevak tehni\xc4\x8dar, te veliki trka\xc4\x8d, \xc5\xa1to je u nogometu izuzetno rijetko. Najvi\xc5\xa1e je to do\xc5\xa1lo do izra\xc5\xbeaja na Dvoranskom prvenstvu u sije\xc4\x8dnju gdje s 9 pogodaka biva najboljim strijelcem turnira. Ve\xc4\x87 tada pobudio je pa\xc5\xbenju vode\xc4\x87ih hrvatskih, te nekih inozemnih klubova, no ostao je u Zadru do sredine naredne, 2008./09. sezone, kada nakon predposljednjeg jesenskog kola obznanjuje 400.000 \xe2\x82\xac te\xc5\xbeak transfer u redove splitskoga Hajduka._NEWLINE_Nakon 3 godine igranja u njema\xc4\x8dkoj za TSV 1860 M\xc3\xbcnchen, Marin se vratio, u zimu 2015. godine, u Rijeku. Tomasov je u prosincu 2015. godine progla\xc5\xa1en najboljim nogometa\xc5\xa1em MAXtv Prve lige u 2015. godini u anketi tportala 'Kapetani biraju'. U anketi su sudjelovali svi kapetani hrvatskih prvoliga\xc5\xa1a, a Tomasov je pobijedio sakupiv\xc5\xa1i 66 bodova._NEWLINE_U ljetnom prijelaznom roku u 2016. godini je Tomasov oti\xc5\xa1ao na posudbu u saudijskom Al-Nassru. U derbiju protiv Al-Hilala je Tomasov u 33. minuti jedini pogodak za Al-Nassr u prosincu 2016. godine. Tomasov je kasnije zamijenjen u 87. minuti, a drugi Hrvat u redovima saudijskog kluba Ivan Tome\xc4\x8dak je igrao svih 90 minuta._NEWLINE_Tomasov je u srpnju 2017. oti\xc5\xa1ao na drugu posudbu u kazahstansku Astanu. Saudijski Al-Nassr ipak nije otkupio ugovor hrvatskog veznjaka od HNK Rijeke.\n_START_SECTION_\nReprezentativna karijera\n_START_PARAGRAPH_\nU mla\xc4\x91im selekcijama ima devet nastupa u dobnom uzrastu do 21 godine, postigav\xc5\xa1i jedan pogodak. Za seniorsku hrvatsku nogometnu reprezentaciju ima jedan nastup, 10. rujna 2013. godine u prijateljskoj nogometnoj utakmici Ju\xc5\xbena Koreja - Hrvatska (1:2)."